**ΕΝΩΣΗ  ΥΠΑΛΛΗΛΩΝ  ΠΥΡΟΣΒΕΣΤΙΚΟΥ**

**ΣΩΜΑΤΟΣ ΠΕΡΙΦΕΡΕΙΑΣ  ΣΤΕΡΕΑΣ  ΕΛΛΑΔΑΣ**

**Ε.Υ.Π.Σ. Περιφέρειας Στερεάς Ελλάδας – Μέλος της Π.Ο.Ε.Υ.Π.Σ.**

**Αναγνωρισμένη με την υπ’αριθμ. 76/1998 Απόφαση Πρωτοδικείου Λαμίας**

**ΕΔΡΑ: Λαμία – Κων/νου Καραμανλή 3 - Π.Υ. Λαμίας**

**Τ.Κ.: 35100 - ΤΗΛ.& FAX.: 2231033636**

**eypsste.gr/e-mail:** **eypsster@yahoo.gr**

 **Τηλ. Προέδρου**: 6906607655 **- Τηλ. Γενικού Γραμματέα**: 6973771290

**Αρ.πρωτ: 32 Λαμία 21.03.2019**

 **ΠΡΟΣ: Δήμαρχο Δήμου Μαντουδίου – Λίμνης**

 **Αγίας Άννας**

 **κ. Καλυβιώτη Χρήστο**

 **ΚΟΙΝ: Μέλη της ΕΥΠΣ Περ. Στερεάς Ελλάδας**

 **ΘΕΜΑ: «Αποκατάσταση προβλημάτων του Πυροσβεστικού Κλιμακίου Μαντουδίου»**

 **Κύριε Δήμαρχε,**

 **οι καταστροφικές πλημμύρες στην περιοχή της Βόρειας Εύβοιας την 29η του περασμένου Σεπτεμβρίου, που προκάλεσαν μεγάλα προβλήματα μεταξύ των άλλων και στο Πυροσβεστικό Κλιμάκιο Μαντουδίου, δυστυχώς ακόμα μέχρι και σήμερα, έξι μήνες μετά, δεν έχουν αποκατασταθεί στο σύνολό τους, με αποτέλεσμα η διαβίωση των συναδέλφων που υπηρετούν σε αυτό να συνεχίζει να είναι δύσκολη.**

 **Συγκεκριμένα τα προβλήματα που εξακολουθούν να υπάρχουν, ενώ θα μπορούσαν να έχουν κάλλιστα επιλυθεί, αφού αυτό επιβάλλουν και οι υποχρεώσεις των Υπηρεσιών του Δήμου βάσει πάντα του υφιστάμενου νομικού μας πλαισίου, είναι:**

1. **Ο υπόγειος χώρος του Κλιμακίου, ο οποίος είχε κατακλυστεί με νερό και να**

**υγρά καύσιμα (πετρέλαιο), απαιτείται άμεσα να καθαριστεί, να απολυμανθεί και να βαφεί, ώστε να χρησιμοποιηθεί λειτουργικά και να πάψει έτσι να αποτελεί εστία μόλυνσης για τους εργαζόμενους συναδέλφους.**

1. **Ο ισόγειος χώρος επιβάλλεται να βαφεί άμεσα ενώ απαιτείται και**

**κατασκευή νέων ντουλαπιών σε κουζίνα και κοινόχρηστο χώρο παραμονής των υπαλλήλων**

1. **Η σκεπή του Κλιμακίου, λόγω των διαρροών που ακόμα υπάρχουν, χρήζει**

**άμεσα επισκευών μόνωσης.**

1. **Απαιτείται κατασκευή νέου στεγάστρου των οχημάτων του Κλιμακίου,**

**ώστε να προστατεύονται από τις καιρικές συνθήκες καθ’ όλη την διάρκεια του χρόνου.**

1. **Δεν έχει ακόμα γίνει ασφαλτόστρωση του περιβάλλοντα χώρου του**

**Κλιμακίου.**

 **Παρακαλούμε λοιπόν να επιληφθείτε άμεσα για την επίλυση των προβλημάτων αυτών στο Π.Κ. Μαντουδίου, ώστε να επανέλθουν οι ομαλές συνθήκες διαβίωσης των υπαλλήλων και να καταστεί λειτουργικό και πάλι μετά την θεομηνία που έπληξε την περιοχή σας.**

 **Ευχαριστούμε εκ των προτέρων για την συνεργασία μας.**

**Για το Δ.Σ. της Ε.Υ.Π.Σ. Περιφέρειας Στερεάς Ελλάδας**

**Ο ΓΕΝΙΚΟΣ  ΓΡΑΜΜΑΤΕΑΣ                                              Ο ΠΡΟΕΔΡΟΣ**

**ΜΙΧΟΣ  ΙΩΑΝΝΗΣ                                              ΥΦΑΝΤΗΣ ΕΥΑΓΓΕΛΟΣ**

,